મોટર વ્હીકલ એક્ટમાં ફેરફાર માટે માર્ગ અને પરિવહન મંત્રાલયને કેબિનેટની મંજૂરી મળી ગઈ છે. આગામી સપ્તાહમાં આ બિલને સંસદમાં રજૂ કરવામાં આવી શકે છે. એક્ટમાં જે ફેરફારો કરવામાં આવ્યા છે તે જોઈ મંત્રાલયની સંપૂર્ણ ઈચ્છા છે કે તેઓ કડક પગલા ભરવા માંગે છે. નવા એક્ટ મુજબ દારૂ પીને ગાડી ચલાવવા બદલ દંડની રકમ પાંચ ગણી વધારી દેવામાં આવી છે. નવા ફેરફાર મુજબ દારૂ પીને ગાની ચલાવનારાને 10,000 રૂપિયા સુધીના દંડ વસૂલવાની તૈયારી કરવામાં આવી છે. નશાની હાલતમાં જો કોઈ વ્યક્તિ અકસ્માત કરી કોઈનું મોત નિપજાવે છે તો તેને 10 વર્ષની જેલ થઈ શકે છે. સાથે એક્સિડન્ટ કરનારા વ્યક્તિ પર સમજી-વિચારીને જાણી જોઈને ગુનો કરવામાં આવ્યો હોવાનો કેસ ચલાવવામાં આવશે.